33. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.9852/1497 της 31 Μαρτ. /7 Απρ. 1977 (ΦΕΚ Β΄  342) Περί προσθήκης μεταβατικής διατάξεως στον Κανονισμό «περί προϋποθέσεων παροχής κατοικίας και δανείων υπό του ΟΕΚ». Έχοντας υπόψη: α.Τις διατάξεις των άρθρ. 2, 4 και 6 του Ν.Δ. 2963/1954 «περί ιδρύσεως Αυτονόμου Οργανισμού Εργατικής Κατοικίας» όπως τροποποιήθηκαν και συμπληρώθηκαν μέχρι σήμερα. β.Τις διατάξεις του Κανονισμού «περί προϋποθέσεων παροχής κατοικίας και δανείων υπό του ΟΕΚ» (Υ .α.30727/4815/4 Αυγ. 1971, ΦΕΚ 661, τ. Β΄ της 14.8.71). γ.Την υπ’ αριθ. 4948 της 2 Μαρτ. 1977 αναφορά του ΟΕΚ, με την οποία μας υπέβαλε αποσπάσματα πρακτικών των υπ’ αριθ. 11/77 και 15/77 συνεδριάσεων του Διοικητικού του Συμβουλίου και από τα οποία διαπιστώνεται το νομότυπο της αποφάσεως για προσθήκη μεταβατικής διατάξεως σε Κανονισμό του ΟΕΚ, αποφασίζουμε: Κυρούμε την απόφαση που έλαβε το Διοικητικό Συμβούλιο του Αυτονόμου Οργανισμού Εργατικής Κατοικίας στις υπ’ αριθ. 11/77 και 15/77 συνεδριάσεις του και εγκρίνουμε να προστεθεί μεταβατική διάταξη στον Κανονισμό «περί προϋποθέσεων παροχής κατοικίας και δανείων υπό του ΟΕΚ» (Υ .α.30727/4815/4.8.1971) σαν παρ. 3 του άρθρ. 35 αυτού, ως εξής: «3.Δύναται να παραχωρούνται υπό του ΟΕΚ τα αδιάθετα (εξ αντικαταστάσεως κατά τας διατάξεις της υπ’ αριθ. 13480/1908/22.3.1971 αποφάσεως Υπουργού Εργασίας, ΦΕΚ 243/31.3.71 τ.Β΄) μονά διαμερίσματα εμβαδού μέχρι 42 τ.μ. κείμενα εις τας πόλεις Αθηνών, Θεσ/νίκης και Βόλου (ανά έν) εν όλω ή εν μέρει εις όμορον  δικαιούχον στεγαστικής αυτού συνδρομής, επί τω τέλει συνενώσεως των διαμερισμάτων αυτών, μετά του κατά το παρελθόν εις τούτον παραχωρηθέντος διαμερίσματος διαμορφούμενον εις ενιαίον, κατά περίπτωσιν, τοιούτον. Η υπό της ως άνω διατάξεως προβλεπομένη παραχώρησις των κατοικιών απ’ ευθείας, τελεί υπό τας κάτωθι προϋποθέσεις: α)Ότι οι προς ους η τοιαύτη τελική παραχώρησις, μετά την σύνταξιν του οικείου απογραφικού των δελτίου και, πάντως, μέχρι του χρόνου ισχύος της παρούσης, απέκτησαν τέκνον ή τέκνα νόμιμα ή νομιμοποιηθέντα ή δικαστικώς αναγνωρισθέντα, εν ζωή δ’ άμα κατά την υποβολήν της υπό του κατωτέρω εδαφ. β΄ προβλεπομένης αιτήσεως ή άλλως, εν ανυπαρξία τοιούτου τέκνου, εφ’ όσον κατά την εκ των πραγμάτων κρίσιν του Διοικητικού Συμβουλίου του ΟΕΚ η εις τον δικαιούχον κατά το παρελθόν παραχωρηθείσα κατοικία δεν κρίνεται, πλέον, νυν, ικανή προς κάλυψιν των στεγαστικών αναγκών αυτού και των προστατευομένων μελών της οικογενείας του, ως καθορίζουν ταύτα αι οικείαι διατάξεις του παρόντος Κανονισμού. β)Ότι οι δικαιούχοι ούτοι θέλουν υποβάλει, κατά περίπτωσιν αίτησιν εις τον ΟΕΚ περί της τοιαύτης παραχωρήσεως, μετά συγχρόνου αποδοχής απάντων των όρων ταύτης, εντός ανατρεπτικής προθεσμίας τριών μηνών από της δημοσιεύσεως της παρούσης. γ)Ότι κατά τον χρόνον της υποβολής της τοιαύτης αιτήσεως ο αιτών εξακολουθεί να έχη τας ασφαλιστικάς προϋποθέσεις στεγαστικής συνδρομής υπό του ΟΕΚ, ως καθορίζει ταύτας ο παρών Κανονισμός και δεν έχει αποκτήσει έτερα περιουσιακά στοιχεία, ικανά να καλύψουν ταύτα τας στεγαστικάς ανάγκας της οικογενείας του. δ)Αι απαιτούμεναι εργασίαι αι αναφερόμεναι εις τας ως άνω περιπτώσεις συνενώσεως θα εκτελεσθούν υπό του αιτούντος δαπάναις αυτού. Η ως άνω διαμόρφωσις θα γίνεται βάσει των υπό της Τεχνικής Υπηρεσίας του ΟΕΚ εγκεκριμένων σχεδίων, υποδείξεων και επιβλέψεως αυτής. Πάσα αναγκαία λεπτομέρεια εφαρμογής της παρούσης μεταβατικής διατάξεως θέλει καθορίζηται δι’ αποφάσεως του Διοικητικού Συμβουλίου του Ο.Ε.Κ.». 